

REPUBLIKA HRVATSKA

LIČKO-SENJSKA ŽUPANIJA

OPĆINA KARLOBAG

JEDINSTVENI UPRAVNI ODJEL

KLASA: 334-03/25-01/01

URBROJ: 2125-5-25-01

Karlobag, 28. veljače 2025.

Jedinstveni upravni odjel Općine Karlobag na temelju odredbi članka 11. Zakona o pravu na pristup informacijama (NN 25/13, 85/15, 69/22) objavljuje

**SAVJETOVANJE SA ZAINTERESIRANOM JAVNOŠĆU**

**PROGRAM**

**mjera poticanja privatnih iznajmljivača**

**na području Općine Karlobag za razdoblje 2025. – 2027. godine**

Programom mjera poticanja privatnih iznajmljivača na području Općine Karlobag za razdoblje 2025. – 2027. god. (u daljnjem tekstu: Program) uređuju se ciljevi, vrsta potpore, uvjeti za dodjelu, korisnici, način i postupak odobrenja, te sredstva za realizaciju mjera. Način postupanja prilikom dodjele potpora male vrijednosti Općine kao davatelja potpora male vrijednosti uređen je Uredbom Komisije (EU) 2023/2831 оd 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore te su odredbe ovog Programa usklađene su s odredbama citirane Uredbe.

Savjetovanje sa zainteresiranom javnosti provest će se u trajanju od **28. veljače do 15. ožujka 2025. godine**. Pozivamo Vas da dostavite svoje prijedloge, komentare i primjedbe na predloženi Program mjera poticanja privatnih iznajmljivača na području Općine Karlobag za razdoblje 2025. – 2027. godine putem e-maila na adresu [tajnistvo@karlobag.hr](mailto:tajnistvo@karlobag.hr) na obrascu u prilogu.

Mišljenja, prijedlozi i primjedbe za vrijeme trajanja javne rasprave i savjetovanja mogu se uputiti putem obrasca (u prilogu) na stranici Savjetovanje sa zainteresiranom javnošću. Prijedlozi, komentari i primjedbe moraju sadržavati adresu podnositelja i biti čitko i razumljivo napisani, uz jasno navođenje dijela Programa na koje se odnose te biti dostavljeni u gore navedenom roku.

Po završetku savjetovanja svi prijedlozi pristigli u propisanom razdoblju, biti će pregledani i razmotreni te će se o istom sastaviti Izvješće o usvojenim i odbijenim prijedlozima koje će biti javno objavljeno na web stranici Općine Karlobag – [www.karlobag.hr](http://www.karlobag.hr).

Na temelju  pristiglih prijedloga sudionika savjetovanja formulirat će se konačni tekst Programa mjera poticanja privatnih iznajmljivača na području Općine Karlobag za razdoblje 2025. – 2027. godine. o čijem će usvajanju raspravljati Općinsko vijeće Općine Karlobag kao nadležno predstavničko tijelo.

PRIVREMENI PROČELNIK

Jedinstvenog upravnog odjela

Tomislava Jurković, mag.act.soc., v.r.